1978R0890 — SK — 18.12.2004 — 012.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:





Zmenené a doplnené:







(*) Tento akt nebol zatiaľ uverejnený v slovenčine.









▼B

NARIADENIE KOMISIE (ES) č. 890/78

z 28. apríla 1978,

ktorým sa stanovujú podrobné pravidlá certifikácie chmeľu







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom ( 1 ), naposledy zmenené a doplnené nariadením (EHS) č. 1170/77 ( 2 ), najmä na jeho článok 2 (5), keďže nariadenie Rady (EHS) č. 1784/77 z 19. júla 1977 ( 3 ) stanovilo všeobecné pravidlá certifikácie chmeľu; keďže kvôli zabezpečeniu skutočne jednotného uplatňovania certifikačného postupu v členských štátoch je potrebné určiť výrobky, ktoré podliehajú certifikácii, činnosti, ktoré sa pritom vykonávajú a informácie o rôznych dokumentoch sprevádzajúcich uvedené výrobky, ktoré je treba poskytnúť; keďže kvôli tomu, aby sa umožnilo vykonávať kontroly, ktoré sa týkajú chmeľových šištičiek, by mala certifikáciu sprevádzať deklarácia podpísaná jednotlivým alebo skupinovým výrobcom; keďže tento dokument by mal obsahovať informácie, ktoré umožnia identifikovať chmeľ od okamihu jeho predloženia na certifikáciu až po vydanie certifikátu; keďže kvôli určovaniu charakteristík kvality, ktoré musí mať chmeľ schválený do predaja, sa musí zohľadňovať obsah vlhkosti a obsah cudzích látok; keďže vzhľadom na dobrú povesť, ktorú získal chmeľ zo spoločenstva, pokiaľ ide o jeho kvalitu, by sa za základ mali vziať existujúce postupy, ktoré sa obvykle používajú pri obchodných transakciách; keďže voľba metódy kontroly obsahu vlhkosti v chmeli by sa mala ponechať na členské štáty; keďže však prijaté metódy musia poskytovať porovnateľné výsledky; keďže v prípade sporu je potrebné použiť metódu spoločenstva; keďže kvôli zohľadneniu terajšej obchodnej praxe v niektorých regiónoch spoločenstva by sa mal definovať chmeľ, ktorý sa predáva so semenami a bez semien a prijať ustanovenie o uvádzaní vhodného údaja v certifikáte; keďže kvôli tomu, aby sa zabezpečilo, že užívatelia dostanú presné informácie o pôvode a charakteristikách výrobkov uvedených na trh, by sa mali ustanoviť všeobecné pravidlá označovania balení a číslovania certifikátov; keďže by sa malo stanoviť, že chmeľ vyrobený úpravou chmeľu, ktorý bol certifikovaný ako neupravený, môže byť samotný certifikovaný, iba ak úprava prebieha v uzavretom pracovnom cykle; keďže sa však tieto činnosti vykonávajú v certifikačných strediskách alebo skladoch, nasledujúci certifikačný postup by sa mal zjednodušiť; keďže nasledujúci certifikačný postup by sa mal zjednodušiť aj v prípade, že sa pod úradným dohľadom a bez spracovania zmení balenie výrobku; keďže druhý pododsek článku 1 (1) nariadenia (EHS) č. 1784/77 ustanovuje, že výrobky, ktoré sú vyňaté spod certifikácie, by mali podliehať kontrolnému postupu; keďže tento kontrolný postup musí zabezpečiť, aby tieto výrobky nezhoršovali bežne predajné vzorky certifikovaných výrobkov, aby boli vhodné pre svoj deklarovaný spôsob používania a aby ich používali iba tí, ktorým sú odoslané; keďže výkon tohto kontrolného postupu by sa mal zveriť orgánom zodpovedným za certifikáciu; keďže opatrenia ustanovené v tomto nariadení sú v súlade so stanoviskom Riadiaceho výboru pre chmeľ, PRIJALA TOTO NARIADENIE:







▼M9

Článok 1

a) „neupravený chmeľ“ znamená chmeľ, ktorý prešiel iba predbežným sušením a balením;

b) „upravený chmeľ“ znamená chmeľ, ktorý prešiel záverečným sušením a záverečným balením;

c) „chmeľ so semenami“ znamená chmeľ predávaný s obsahom semien presahujúcim 2 % jeho hmotnosti;

d) „bezsemenný chmeľ“ znamená chmeľ predávaný s obsahom semien nepresahujúcim 2 % jeho hmotnosti;

e) „izomerizovaný výťažok z chmeľu“ znamená výťažok, v ktorom boli alfa-kyseliny takmer úplne izomerizované;

f) „izomerizovaný chmeľ v prášku“ znamená prášok, v ktorom boli alfa-kyseliny takmer úplne izomerizované;

g) „nové izomerizované chmeľové produkty“ znamenajú produkty, v ktorých nielen alfa-kyseliny boli úplne izomerizované, ale aj ostatné zložky boli tiež v menšom alebo väčšom rozsahu pozmenené (podľa etapy, v ktorej sa uskutočnila transformácia alfa-kyselín a podľa podmienok, za akých k nej došlo) alebo zámerne eliminované z finálneho produktu;

h) „zaplombovanie“ znamená uzavretie balíka pod úradným dohľadom, a to takým spôsobom, aby sa uzáver pri otváraní poškodil;

i) „uzavretý pracovný cyklus“ znamená proces úpravy alebo spracovania chmeľu vykonávaný pod úradným dohľadom a takým spôsobom, že počas operácie sa nemôže pridávať ani odstraňovať žiadny chmeľ ani spracovaný produkt. Uzavretý prevádzkový okruh začína otvorením zaplombovaného balíka obsahujúceho chmeľ alebo chmeľové produkty, aby sa upravili alebo spracovali a končí zaplombovaním balíka obsahujúceho spracovaný chmeľ alebo chmeľové produkty;

j) „zásielka“ znamená určitý počet balíkov chmeľu alebo chmeľových produktov s rovnakými vlastnosťami predkladaných súčasne na certifikáciu tým istým samostatným pestovateľom alebo pestovateľom, ktorý je členom združenia alebo tým istým spracovateľom.

▼B

Článok 2

1. Každá zásielka chmeľových šištičiek predložená na certifikáciu musí byť sprevádzaná písomnou deklaráciou podpísanou výrobcom, v ktorej je uvedené:

— meno a adresa výrobcu,

— rok zberu,

— odroda,

— miesto výroby,

— odkaz na výpis z registra produkčných plôch alebo jeho úradný ekvivalent,

— počet balení v zásielke.

2. Táto deklarácia musí sprevádzať zásielku chmeľu počas všetkých operácií spracovania alebo miešania a v každom prípade dovtedy, kým nie je vydaný certifikát.

Článok 3

1. Všetky chmeľové šištičky predložené na certifikáciu musia vyhovovať definícii ustanovenej v článku 1 (3) a) nariadenia (EHS) č. 1696/71 a minimálnym trhovým požiadavkám ustanoveným v prílohe I k tomuto nariadeniu.

2. Dodržiavanie minimálnych trhových požiadaviek, pokiaľ ide o obsah vlhkosti chmeľu, sa musí kontrolovať jednou z metód popísaných v bode B prílohy II. Metódy popísané v bode B (2) prílohy II však musí schváliť kontrolný orgán a musia poskytovať výsledky, ktorých štandardná odchýlka neprevyšuje 2,0. V prípade sporu sa dodržiavanie požiadaviek kontroluje metódou popísanou v bode B (1) prílohy II.

Členské štáty oznámia Komisii, ktoré metódy používajú.

3. Dodržiavanie iných minimálnych trhových požiadaviek, než je obsah vlhkosti, sa musí kontrolovať v súlade s bežnou obchodnou praxou. V prípade akéhokoľvek sporu sa však musí použiť metóda popísaná v bode C prílohy II.

Článok 4

Vzorky pre potreby kontrolných metód uvedených v článku 3 a popísaných v bodoch B (1) a C prílohy II sa odoberajú takýmto spôsobom:

a) Vzorky sa odoberú aspoň z jedného balenia z desiatich v každej zásielke a vždy aspoň z dvoch balení v každej jednej zásielke.

b) Vzorky sa odoberú a spracujú v súlade s metódou popísanou v bode A prílohy II.

Článok 5

V certifikátoch uvedených v článku 5 nariadenia (EHS) č. 1784/77 sa musia uvádzať slová „chmeľ so semenami“, resp. „chmeľ bez semien“.

▼M12

Článok 5 a

Certifikát uvedený v článku 5 nariadenia (EHS) č. 1784/77 musí obsahovať aspoň jedno z označení uvedených v prílohe II a, ktoré doň zapíše orgán spôsobilý vykonávať certifikáciu.

▼B

Článok 6

1. Referenčné číslo certifikátu uvedeného v článku 5 nariadenia (EHS) č. 1784/77 sa musí skladať z kódov, ktoré v súlade s prílohou III označujú členský štát, rok zberu a príslušnú zásielku.

2. Toto číslo musí byť rovnaké pre všetky balenia v každej jednej zásielke.

▼M11

3. Členské štáty do 1. septembra 1978 odovzdajú Komisii zoznam certifikačných stredísk a kód pre každé stredisko.

V prípade Grécka, Španielska, Portugalska a Rakúska sa tieto informácie odovzdajú do konca štvrtého mesiaca od dátumu pristúpenia.

▼M12

Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko poskytnú tieto informácie najneskôr do 1. januára 2005.

▼M11

Zoznam týchto stredísk a ich kódové čísla sa uverejnia v Úradnom vestníku Európskych spoločenstiev. Aktualizovaný zoznam sa uverejní každý rok.

▼B

Článok 7

Označenie uvedené v článku 1 (2) nariadenia (EHS) č. 1784/77 sa musí vykonať pod dohľadom a po zapečatení v súlade s prílohou IV na jednotlivom balení, v ktorom sa má produkt predávať.

Článok 8

1. Upravený chmeľ vyrobený z chmeľu, ktorý bol certifikovaný ako neupravený, nemôže byť certifikovaný, pokiaľ úprava neprebehla v uzavretom pracovnom cykle.

2. Ak sa chmeľ upravuje v certifikačnom stredisku alebo sklade:

a) certifikát nebude vydaný, kým sa neukončí úprava;

b) pôvodný neupravený chmeľ musí byť sprevádzaný deklaráciou uvedenou v článku 2.

3. Zásielke pôvodného chmeľu sa musí prideliť číslo vždy pred úpravou. Toto číslo sa musí uvádzať v certifikáte, ktorý bol vydaný pre upravený chmeľ.

4. Na to, aby boli výrobky vyrobené úpravou chmeľu uvedeného v článku 7 nariadenia (EHS) č. 1784/77 certifikované, musia byť vyrobené v uzavretom pracovnom cykle.

▼M9

5. S výnimkou látok stanovených v prílohe V môže do uzavretého pracovného cyklu vstupovať iba certifikovaný chmeľ a chmeľové produkty uvedené v článku 7 nariadenia (EHS) č. 1784/77. Môžu vstupovať iba v stave, v ktorom boli certifikované.

6. Ak sa počas výroby výťažkov vyrábaných pomocou oxidu uhličitého spracovanie v uzavretom pracovnom cykle musí prerušiť z technických dôvodov, zástupcovia úradných orgánov alebo oddelení uvedených v článku 1 (6) nariadenia (EHS) č. 1784/77 zaplombujú balík obsahujúci polotovar v bode prerušenia. Pečate môžu porušiť iba uvedení zástupcovia, keď sa spracovanie obnoví.

▼M8

Článok 8a

1. V prípade výroby chmeľových produktov sú úradné osoby, tak ako sú uvedené v článku 8 (6), prítomné vždy, keď sa uskutočňuje spracovanie. Dohliadajú nad spracovaním v každej etape, to znamená, od otvárania zaplombovaného balíka obsahujúceho chmeľ alebo chmeľový produkt, ktorý sa má spracovávať až po dokončenie balenia, plombovania a označovania chmeľového produktu. Dočasná neprítomnosť je prípustná, pokiaľ je možné technickými prostriedkami zabezpečiť, aby sa rešpektovali ustanovenia tohto nariadenia.

2. Pred prechodom k inej dávke v systéme spracovania zástupcovia uvedení v článku 8 (6) zabezpečia na základe prehliadky, aby bol systém prázdny, prinajmenšom v takej miere, aká je potrebná na zaistenie toho, aby sa prvky dvoch rôznych dávok nemohli zmiešať. Ak chmeľ, chmeľové produkty, použitý chmeľ alebo akýkoľvek iný produkt pochádzajúci z chmeľu zostane v častiach spracovateľského systému, ako sú napríklad zmiešavacie alebo konzervačné kontajnery, zatiaľ čo sa spracováva chmeľ z inej dávky, tieto časti sa musia odpojiť od systému spracovania vhodnými technickými prostriedkami a pod úradným dohľadom. Do systému spracovania sa môžu opätovne zapojiť iba pod úradným dohľadom. Medzi spracovateľskou linkou na koncentrovaný chmeľ v prášku a linkou na nekoncentrovaný chmeľ v prášku nesmie byť fyzické spojenie, pokiaľ je jedna alebo druhá v prevádzke.

3. Prevádzkovatelia závodov na spracovanie chmeľu poskytnú zástupcom uvedeným v článku 8 (6) ako aj zástupcom úradných štátnych orgánov zodpovedných za zabezpečenie zhody so systémom certifikácie v zmysle článku 1 (6) nariadenia (EHS) č. 1784/77 všetky informácie týkajúce sa technického projektu spracovateľského závodu.

4. Prevádzkovatelia závodov na spracovanie chmeľu vedú presné záznamy týkajúce sa objemovej kapacity spracovaného chmeľu. Pre každú dávku chmeľu, ktorá sa má spracovať, sa vypracujú záznamy, ktoré obsahujú podrobnosti o hmotnostiach vstupného produktu ako aj odpadu, vrátane použitého chmeľu, vyradených nechmeľových materiálov a o predpokladanej strate vlhkosti. Čo sa týka vstupného produktu, záznamy okrem toho obsahujú číslo, tak ako je uvedené v článku 5 (1) b) nariadenia EHS č. 1784/77 pre všetky zásielky chmeľu, ktorých sa to týka a odrodu chmeľu. Ak sa v tej istej dávke použije viac odrôd, v záznamoch sa musia objaviť príslušné podiely ich hmotností. Čo sa týka spracovaného produktu, v záznamoch sa takisto musí uviesť odroda alebo, ak je spracovaným produktom zmes, zloženie podľa odrôd. Všetky hmotnosti musia byť zaokrúhlené na najbližší kilogram.

5. Záznamy o objemovej kapacite sa vypracujú pod dohľadom zástupcov uvedených v článku 8 (6) a hneď po ukončení spracovania dávky ich podpíšu. Prevádzkovateľ spracovateľského závodu ich uchová prinajmenšom po dobu troch rokov.

6. Zástupcovia úradných orgánov zodpovední za zabezpečenie zhody so systémom certifikácie vykonávajú náhodné skúšky v priestoroch závodu na spracovanie chmeľu pravidelne bez predošlého upozornenia. Tieto kontroly pozostávajú zo skúmania: práce zástupcov uvedených v článku 8 (6); nespornosti certifikovaných produktov, certifikátov sprevádzajúcich chmeľ, ako aj zaznamenanej objemovej kapacity tak, ako je uvedená v odseku 4. Počet kontrol vykonaných počas roka nie je nižší ako päť na jeden závod na spracovanie chmeľu.

7. Členské štáty oznámia Komisii každý rok do 30. júna frekvenciu, typ a výsledok kontrolných opatrení v súvislosti s certifikáciou, ktoré boli vykonané počas roka predchádzajúceho uvedenému dátumu.

8. Ak sa zistí, že pri úprave chmeľových produktov boli použité zložky, ktoré nie sú povolené, alebo, že použité zložky sa nezhodujú s informáciami v certifikáte, tak ako sú uvedené v článku 5 nariadenia (EHS) č. 1784/77 a ak sa to dá pripísať zámernému činu alebo vážnemu zavineniu zo strany prevádzkovateľa závodu alebo jeho zamestnancov, príslušný členský štát tomuto závodu odoberie jeho schválenie za certifikačné stredisko. Schválenie sa nemôže obnoviť po dobu najmenej 12 mesiacov od dátumu odobratia. Na žiadosť prevádzkovateľa je schválenie možné obnoviť po dvoch rokoch alebo v závažných prípadoch, najneskôr po troch rokoch od dátumu odobratia.

▼B

Článok 9

1. Kým sú práškový chmeľ a extrakty z chmeľu v obehu, ich balenie sa nesmie podrobiť zmene v zmysle článku 1 (5) nariadenia (EHS) č. 1784/77, pokiaľ sa tak nestane pod úradným dohľadom.

2. Ak prišlo k zmene balenia uvedenej v predchádzajúcom odseku bez spracovania výrobku, nový certifikačný postup pozostáva iba z:

— označenia nového balenia,

— zápisu tohto označenia a faktu zmeny balenia do pôvodného certifikátu.

▼M1

Článok 9a

V prípade ďalšieho predaja na území spoločenstva po rozdelení certifikovanej zásielky musí byť k produktu priložená faktúra alebo obchodný dokument vystavený obchodníkom, na ktorom je uvedené číslo osvedčenia a názov vydávajúcej agentúry. Faktúra alebo obchodný dokument tiež musia obsahovať tieto informácie prevzaté z certifikátu:

a) u chmeľu v šištičkách: — označenie produktu, — brutto a/alebo netto hmotnosť, — miesto pestovania, — rok zberu, — odroda;

b) u chmeľových produktov informácie uvedené vyššie spolu s miestom a dátumom spracovania.

▼B

Článok 10

►M9 Produkty uvedené v článku 1 (1) a) až f) nariadenia (EHS) č. 1784/77 podliehajú týmto kontrolám: ◄

a) V prípade chmeľu pozberaného z pôdy, ktorej vlastníkom je pivovarník, pričom pivovarník používa chmeľ v prírodnom alebo spracovanom stave: — pivovarník je povinný na každú plodinu najneskôr do 31. októbra poslať kontrolnému orgánu uvedenému v článku 1 (6) nariadenia (EHS) č. 1784/77 deklaráciu o pestovaných odrodách, pozberaných množstvách, miestach výroby a vysadených plochách, spolu s odkazmi na výpis z registra produkčných plôch alebo na jeho úradný ekvivalent, — ak sa chmeľ spracováva alebo používa v prírodnom stave v samotnom pivovare, nie sú potrebné žiadne ďalšie kontroly. Vo všetkých ostatných prípadoch sa musí vykonať rovnaká kontrola, ako je popísané v ďalej uvedenom bode c) s výnimkou bodu 5.

▼M9

b) V prípade izomerizovaných výťažkov z chmeľu, izomerizovaného chmeľu v prášku a nových izomerizovaných chmeľových produktov uvedených v prílohe VI spracovávateľ každý rok do 31. decembra ohlási kontrolnému orgánu vyrobené množstvá a predané množstvá. Na obaloch musia byť slová „izomerizovaný výťažok z chmeľu “, „izomerizovaný chmeľ v prášku“ alebo „nové izomerizované chmeľové produkty“ a musia uvádzať hmotnosť alebo objem, pôvodnú odrodu, použitý produkt a percento použitého produktu.

▼B

c) V prípade výrobkov vyrobených z chmeľu a spracovaných na základe zmluvy uzavretej v mene pivovaru a za predpokladu, že tieto výrobky používa samotný pivovar, certifikačný orgán pri vstupe chmeľu do podniku, v ktorom sa má spracovať, vydá dokument, do ktorého musia byť v priebehu operácií spracovania zapísané aspoň tieto podrobné údaje: 1. odkaz, ktorý identifikuje zmluvu; 2. prijímajúci pivovar; 3. spracovateľský podnik; 4. opis spracovaného výrobku; 5. referenčné číslo certifikátu alebo atestu rovnocennosti pôvodného chmeľu; 6. hmotnosť spracovaného výrobku. Tomuto dokumentu sa pridelí referenčné číslo, ktoré musí byť uvedené aj na balení. V prípade zmesí chmeľu sa do dokumentu a na obal musí zaradiť toto dodatočné označenie: „Zmes chmeľu pre vlastnú potrebu; nemôže sa predávať“.

▼M9

d) V prípade chmeľu a chmeľových produktov predávaných v malých balíčkoch súkromným osobám pre ich vlastnú potrebu hmotnosť balíčka nemôže prekročiť: — 1 kg v prípade šištičiek alebo prášku, — 300 g v prípade výťažku, prášku a nových izomerizovaných produktov. Na obale musí byť uvedený popis produktu a jeho hmotnosť.

▼M11

Článok 11

Členské štáty do 1. septembra 1978 odovzdajú Komisii zoznam produkčných pásiem alebo regiónov uvedených v článku 6 (1) nariadenia (EHS) č. 1784/77.

V prípade Grécka, Španielska, Portugalska a Rakúska sa tieto informácie odovzdajú do konca štvrtého mesiaca od dátumu pristúpenia.

▼M12

Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko poskytnú tieto informácie najneskôr do 1. januára 2005.

▼B

Článok 12

Toto nariadenie sa bude uplatňovať od 1. augusta 1978.

Toto nariadenie je záväzné vo svojej celistvosti a priamo uplatniteľné vo všetkých členských štátoch.

▼M4









PRÍLOHA I

MINIMÁLNE TRHOVÉ PO IADAVKY NA CHMEĽOVÉ ŠIŠTIČKY







Charakteristika Opis Maximálny obsah (v % hmotnosti) Upravený chmeľ Neupravený chmeľ a) Vlhkosť Obsah vody 12 14 b) Listy a stonky Úlomky listov z ramien výhonkov, ramená výhonkov, stonky listov alebo šištičiek; aby bolo možné klasifikovať stonky šištičiek ako stonky, musia byť aspoň 2,5 cm dlhé 6 6 c) Odpad z chmeľu Malé častice vznikajúce pri strojovom zbere, ktorých farba sa mení od tmavozelenej po čiernu a ►M6 ktoré vo všeobecnosti nepochádzajú zo šištičky; uvedený maximálny obsah môže zahrnovať čiastočky iných odrôd chmeľu, ako sú odrody, ktoré sa majú certifikovať, až do 2 % hmotnosti ◄ 3 4 d) V prípade „chmeľu bez semien“ obsah semien Zrelý plod šištičky 2 2

▼B









PRÍLOHA II

A. METÓDA VZORKOVANIA

Tento postup sa používa pri odbere vzoriek chmeľových šištičiek kvôli zisteniu obsahu vlhkosti a podľa potreby obsahu cudzích látok.

1. Odber vzoriek

a) Balený chmeľ Z určitého počtu balení sa postupom uvedeným v článku 4 odoberie hmotnosť chmeľu, úmerná hmotnosti balenia. Mal by sa odobrať dostatočný počet vzoriek, aby bolo zabezpečené dostatočné množstvo šištičiek, ktoré budú reprezentatívne pre obsah balenia.

b) Voľne sypaný chmeľ Musia sa odobrať rovnaké množstvá z 5 až 10 rôznych miest na povrchu a v rôznych hĺbkach hromady. Vzorka sa vloží čo najskôr do nádoby. Aby sa zabránilo rýchlemu znehodnoteniu, musí byť množstvo chmeľu dostatočne veľké na to, aby bol chmeľ pri uzatvorení nádoby silne stlačený. Vzorka musí mať hmotnosť aspoň 100 g.

2. Zmiešanie

Vzorky sa musia starostlivo zmiešať tak, aby boli reprezentatívne pre obsah zásielky.

3. Odber podvzoriek

Po zmiešaní treba odobrať jednu alebo viac reprezentatívnych vzoriek a vložiť ich do vodotesnej a vzduchotesnej nádoby, ako je kovová škatuľa alebo sklený pohár, okrem prípadu, keď sa kontroluje obsah cudzích látok.

4. Okrem prepravy sa vzorky musia skladovať v chlade. Treba sa postarať o to, aby sa vzorky v nádobe ešte pred jej otvorením kvôli skúškam alebo analýze mohli vrátiť na izbovú teplotu.

B. METÓDA KONTROLY OBSAHU VLHKOSTI CHMEĽU

1. Metóda i)

Vzorky odobraté pre potreby kontroly obsahu vlhkosti by sa nemali mlieť. Je dôležité, aby sa do styku so vzduchom dostali iba na minimálny čas, potrebný na ich prenos z prepravnej nádoby do navážacej nádoby (ktorá musí mať veko).

Prístrojové vybavenie

Váhy s citlivosťou 0,005 g.

Sušiaca piecka, elektricky vyhrievaná a termostaticky regulovaná v rozsahu 105 až 107 oC (účinnosť piecky by sa mala kontrolovať testom na síran meďnatý).

Kovové misky s priemerom 70 až 100 mm, hlboké 20 až 30 mm a vybavené dobre tesniacimi vekami.

Obyčajný vysušovač, do ktorého sa tieto misky zmestia a ktorý obsahuje sušidlo, ako je napríklad indikačný silikagél.

Metóda

Preneste 3 až 5 gramov chmeľu do misky a ešte pred odvážením ju uzatvorte vekom. Misku čo najrýchlejšie odvážte. Odoberte veko a vložte misku do piecky presne na jednu hodinu. Vráťte veko naspäť, vložte misku do vysušovača a ochladzujte ju najmenej 20 minút. Potom ju odvážte.

Výpočet

Vypočítajte stratu hmotnosti v percentách pôvodnej hmotnosti chmeľu. Maximálna odchýlka pre jednotlivý odhad je 1 %.

2. Metóda ii)

Metóda, ktorá využíva buď elektronické váhy, ktoré chmeľ vysušia infračervenými lúčmi alebo horúcim vzduchom, alebo elektronický merací prístroj, ktorý registruje stupeň vlhkosti odobratej vzorky na stupnici.

C. METÓDA KONTROLY OBSAHU CUDZÍCH LÁTOK

▼M4

1. Stanovenie obsahu listov, stoniek a odpadu

Preosejte päť 100 g vzoriek pomocou sita s 2 mm okami. Pozhŕňajte lupulín, odpad a semená a oddeľte semená rukou. Položte vzorky na jednu stranu. Presypte obsah sita s 2 mm okami do sita s 10 mm okami a znova preosejte.

Vyberte chmeľové šištičky, stonky a cudzie látky zo sita rukou, kým listene zo šištičiek, semená, lupulínový odpad a niektoré listy a stonky prepadnú. Všetky tieto súčasti roztrieďte rukou a rozdeľte na nasledujúce skupiny:

1. listy a stonky,

2. chmeľ (listene zo šištičiek, chmeľové šištičky a lupulín),

3. odpad,

4. semená.

▼M7

Je mimoriadne ťažké presne oddeliť odpad a lupulín. Je však možné pomocou sita s veľkosťou oka 0,8 milimetrov približne stanoviť relatívne podiely odpadu a lupulínu.

Pri odhade podielu lupulínu by sa malo brať do úvahy, že hustota lupulínu je štyrikrát väčšia ako hustota odpadu.

▼M4

Odvážte rôzne skupiny a určite percento z hmotnosti pôvodnej vzorky, ktoré predstavuje každá skupina.

▼B

2. Určenie obsahu semien

Vložte 25 g vzorky do kovovej nádoby s vekom a vyhrievajte ju v sušiacej piecke dve hodiny pri teplote 115 oC, čím neutralizujete lepkavú živicu.

Zabaľte vysušenú vzorku do hrubej bavlnenej látky a silno ju trite alebo ňou mechanicky udierajte, aby ste oddelili semená od chmeľu. Oddeľte vysušený a jemne drvený chmeľ od semien mlynčekom alebo pomocou kovového sita s 1 mm okami.

Oddeľte od semien všetky čiastočky, ktoré na nich ešte zostali, buď pomocou šikmej roviny pokrytej brúsnym papierom alebo akoukoľvek inou metódou, ktorá prináša rovnaký výsledok, t. j. zadrží stopky a ostatnú hmotu a umožní semenám skotúľať sa dolu.

Odvážte semená a stanovte percento obsahu semien v pomere k hmotnosti pôvodnej vzorky.

▼M12









PRÍLOHA II a

OZNAČENIA UVEDENÉ V ČLÁNKU 5 a

— [španielsky] Producto certificado — Reglamento (CEE) no 890/78,

— [česky] Ověřený produkt – Nařízení (EHS) 890/78,

— [dánsky] Certificeret produkt — Forordning (EØF) nr. 890/78,

— [nemecky] Zertifiziertes Erzeugnis — Verordnung (EWG) Nr. 890/78,

— [estónsky] Sertifitseeritud Produkt – Määrus (EMÜ) nr 890/78,

— [grécky] Πιστοποιημένο προϊόν — κανονισμός (ΕΟΚ) αριθ. 890/78,

— [anglicky] Certified product — Regulation (EEC) No 890/78,

— [francúzsky] Produit certifié — Règlement (CEE) no 890/78,

— [taliansky] Prodotto certificato — Regolamento (CEE) n. 890/78,

— [lotyšsky] Sertificēts produkts – Reglaments (EEK) Nr. 890/78,

— [litovsky] Sertifikuotas produktas – Reglamentas (EEB) Nr. 890/78,

— [maďarsky] Minősített termék – 890/78/EGK rendelet,

— [maltsky] Prodott Iccertifikat — Regolament (KEE) Nru 890/78,

— [holandsky] Gecertificeerd product — Verordening (EEG) nr. 890/78,

— [poľsky] Produkt certyfikowany — Rozporządzenie (EWG) Nr 890/78,

— [portugalsky] Produto certificado — Regulamento (CEE) n.o 890/78,

— [slovinsky] Certificiran pridelek – Uredba (EGS) št. 890/78,

— [slovensky] Certifikovaný výrobok – Nariadenie (EHS) č. 890/78,

— [fínsky] Varmennettu tuote – Asetus (ETY) N:o 890/78,

— [švédsky] Certifierad produkt – Förordning (EEG) nr 890/78.

▼B









PRÍLOHA III

KÓDOVANIE A POSTUPNOSŤ VYTVORENIA REFERENČNÝCH ČÍSEL CERTIFIKÁTOV

1. Certifikačné stredisko

Číslo od 0 do 100, ktoré oznámia členské štáty.

▼M12

2. Členské štáty, ktoré vykonávajú certifikáciu

BE pre Belgicko

CZ pre Česko

DK pre Dánsko

DE pre Nemecko

EE pre Estónsko

EL pre Grécko

ES pre Španielsko

FR pre Francúzsko

IE pre Írsko

IT pre Taliansko

CY pre Cyprus

LV pre Lotyšsko

LT pre Litvu

LU pre Luxembursko

HU pre Maďarsko

MT pre Maltu

NL pre Holandsko

AT pre Rakúsko

PL pre Poľsko

PT pre Portugalsko

SI pre Slovinsko

SK pre Slovensko

FI pre Fínsko

SE pre Švédsko

UK pre Spojené kráľovstvo.

▼B

3. Rok zberu

Posledné dve číslice roku zberu.

4. Označenie zásielky

Číslo, ktoré zásielke pridelí certifikačný orgán (napr. 12 B 77 170255).









PRÍLOHA IV

OZNAČENIE BALENÍ

Označenie závisí od typu balenia:

a) Chmeľové šištičky ponúkané v balíkoch alebo žochoch: — tlač na obale.

b) Práškový chmeľ v balíčkoch: — tlač na balíčku.

c) Práškový chmeľ alebo extrakt z chmeľu v kovových plechovkách: — tlač na nádobe alebo vyrazenie do kovu.

d) Zapečatený balík obsahujúci zásielku balíčkov alebo škatúľ s práškom alebo extraktom: — tlač na zapečatenom balíku ►M7 a na každý balík alebo krabicu prášku alebo výťažku v zaplombovanom obale ◄ .

▼M8









PRÍLOHA V

Látky povolené pri štandardizácii chmeľových výťažkov:

1. glukózové sirupy;

2. výťažok z chmeľu získaný vylúhovaním v horúcej vode.

▼M9









PRÍLOHA VI

IZOMERIZOVANÉ CHMEĽOVÉ PRODUKTY NA TRHU ALEBO BLÍZKO TRHU – NOVEMBER 1992







Produkt Proces Použitie Izomerizované pelety Bežný prášok typ 90 zmiešaný s oxidom kovu (obvykle horčík), peletovaný a pomaly zahrievaný pri nízkej teplote Ako náhrada štandardných chmeľových peliet v nádobe alebo ako neskorší prídavok do nádoby Extrudát (extrudovaný chmeľ v prášku) Bežný prášok zmiešaný s uhličitanmi kovov, oxidmi alebo hydroxidmi (alebo ich zmesami), pretláčaný cez vytláčací kotol (vysoký tlak plus teplota počas krátkej doby) Ako u izomerizovaných peliet Stabilizované pelety Ako u izomerizovaných peliet ale bez zahrievania Ako u izomerizovaných peliet Izomerizované výťažky v nádobe (vrátane PIKE, MIKE, IKE, IRE) Vo všeobecnosti bežné extrakty (obvykle CO2) zmiešané s oxidmi kovov, hydroxidmi alebo uhličitanmi (alebo ich zmesami) a vystavené zahrievaniu alebo sterilizácii (alebo jednému aj druhému). U niektorých produktov sa z finálnej zmesi odstraňujú ióny a soli kovov Ako náhrada štandardných výťažkov v nádobe alebo ako neskorší prídavok do nádoby Postfermentácia – izomerizované výťažky Chmeľové výťažky čistené a spracované tak ako je uvedené vyššie, aby sa z nich získala relatívne čistá izomerizovaná alfa-kyselina (vo všeobecnosti vo forme alkalických solí kovov izomerizovaných alfa-kyselín (obvykle draslíka)) Ako konečná úprava úrovní horkosti piva bez vplyvu na ostatné príchute piva Postfermentácia – redukované izomerizované výťažky Chmeľové výťažky čistené, chemicky redukované a spracované tak, ako je uvedené vyššie, aby sa z nich získali relatívne čisté redukované izomerizované produkty Na kontrolu úrovní horkosti piva, ochranu proti „úpalovým“ škvrnám a zlepšenie stability peny bez vplyvu na ostatné príchute piva